Neuvoston päätös,
tehty 14 päivänä helmikuuta 2000,
Euroopan yhteisön ja Venäjän federaation välisen sopimuksen tekemisestä kirjeenvaihtona kaksinkertaisen tarkkailun järjestelmän soveltamisen jatkamisesta ilman määrällisiä rajoituksia 1 päivän tammikuuta 2000 ja 31 päivän joulukuuta 2001 väliseksi ajaksi Euroopan yhteisön ja Euroopan hiili- ja teräsyhteisön perustamissopimusten alaan kuuluvien tiettyjen terästuotteiden Venäjän federaatiosta Euroopan yhteisöön tapahtuvaan vientiin
(2000/294/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen virkkeen kanssa,
ottaa huomioon komission ehdotuksen,
sekä katsoo seuraavaa:
(1) Euroopan yhteisöjen ja niiden jäsenvaltioiden sekä Venäjän federaation välisen yhteistyön perustava kumppanuussopimus tuli voimaan 1 päivänä joulukuuta 1997(1).
(2) Komission päätöksellä 97/742/EHTY(2) tehtiin Euroopan hiili- ja teräsyhteisön ja Venäjän federaation välinen tiettyjä terästuotteita koskeva sopimus, joka tuli voimaan 5 päivänä marraskuuta 1997.
(3) Komissio on saattanut loppuun neuvottelut Euroopan yhteisön ja Venäjän federaation välisestä kirjeenvaihtona tehtävästä sopimuksesta, joka koskee kaksinkertaisen tarkkailun järjestelmän soveltamisen jatkamista ilman määrällisiä rajoituksia Euroopan yhteisön ja Euroopan hiili- ja teräsyhteisön perustamissopimusten alaan kuuluvien tiettyjen terästuotteiden Venäjän federaatiosta Euroopan yhteisöön tapahtuvaan vientiin.
(4) Kirjeenvaihtona tehtävä sopimus olisi hyväksyttävä,
ON PÄÄTTÄNYT SEURAAVAA:
1 artikla
Hyväksytään Euroopan yhteisön puolesta Euroopan yhteisön ja Venäjän federaation välinen kirjeenvaihtona tehty sopimus kaksinkertaisen tarkkailun järjestelmän soveltamisen jatkamisesta ilman määrällisiä rajoituksia 1 päivän tammikuuta 2000 ja 31 päivän joulukuuta 2001 väliseksi ajaksi tiettyjen EY:n ja EHTY:n perustamissopimusten alaan kuuluvien terästuotteiden vientiin Venäjän federaatiosta Euroopan yhteisöön.
Sopimuksen teksti on tämän päätöksen liitteenä.
2 artikla
Neuvoston puheenjohtaja oikeutetaan nimeämään henkilö tai henkilöt, jolla tai joilla on valtuudet allekirjoittaa sopimus yhteisöä sitovasti.
Tehty Brysselissä 14 päivänä helmikuuta 2000.